Man sterf toe trein hom trap(Argieffoto) GC-goederetrein nader Balgowan-stasie op 28 Oct 2012 Foto: Aliwal2012 via Wikimedia Commons ŉ Man is Donderdagmiddag dood toe ŉ trein hom naby Balgowan-stasie in KwaZulu-Natal getref het. “Die man en sy vriend het glo 800 m van die stasie langs die spoor geloop toe die tragedie plaasgevind het,” het Chris Botha, woordvoerder van Netcare 911, in ŉ verklaring gesê. “Dit is nog nie duidelik hoe die man voor die trein beland het nie.” Die man, in sy 20’s, is op slag dood. Sy vriend is ongedeerd, maar was glo baie getraumatiseerd. Plaaslike owerhede stel ondersoek in.